OpenLLM-France/wikimedia huggingface dataset:
# Otoh Gunga

Otoh Gunga Star Wars film sagako Mamu mehatxua filmean agertzen den urpeko hiri bat da, Naboo planetan kokatua.
Otoh Gunga gungandarren hiririk handiena da. Nabooko gudua gertatu baino hiru mila urte lehenago sortua izan zen, antzinako gungan herria zen Spearheaden toki berean Hiriko jatorrizko biztanleria Otoh Jahai, Otoh Langua, Otoh Mandassa, Otoh Raban, Otoh Sancture, Otoh Urs eta Relliasetik zetorren. Gungandar herriaren batasunaren eta indarraren ikurra zen.
Paongah laku barearen azalpean ezkutatua, indar eremu hidrostatikoen bidez ura kanpoan eta airea hiri barnean mantentzen duten elkarloturiko burbuilez egina dago. Bertako biztanleria milioi bat gunganekoa zen Nabooko gudua gertatu baino lehen.
Hiria gungan gobernuaren egoitza eta hauen liderra den Rugor Nassen bizilekua da. Qui-Gon Jinn eta Obi-Wan Kenobi jediek hiria bisitatu eta Rugor Nassekin hitz egin zuten, hiriaren historia osoan zehar Otoh Gunga bisitatu zuten lehen bisitari kanpotarrak izan zirelarik.
Naboo Merkataritza Federazioaren harmadak inbaditu zuenean, Nassek ez zuen kontutan hartu droideen mehatxua, nabootarren ardura zela iritziz. Baina, ondoren, droideek, OOM-9 buru zutela eta Darth Maulen laguntzarekin hiria inbaditu zuten, eta gungandarrek euren bizileku ederretik arrisku garaian ezkutatzen ziren "toki sakratura" ihes egin zuten.
Klon Gerretan Otoh Gunga erlatiboki neutral eta bakean mantendu zen.
Inperio Galaktikoa ezarri zenean inperioko soldaduek eraso zuten eta partzialki suntsitua izan zen. Gungandarrek amore eman zuten eta Inperio Berriaren estatu txotxongilo bat bihurtu ziren, ofizialak ziren gizaki askorekin. Eskala sozial berri batekin, gungandarrak laster erori ziren pobrezian, eta askok hiria utzi eta azalera joatea erabaki zuten.
# Otoe (Nebraska)

Otoe Nebraskako herri bat da. Otoe konderrian kokatua dago. 2010ean 171 biztanle zituen, 0,41 kilometro koadrotan banatuta.

## Ikus, gainera

* Otoe konderria

## Kanpo estekak

* Datuak: Q2678409
* Multimedia: Otoe, Nebraska / Q2678409
# Otocyon megalotis

Otocyon megalotis Otocyon generoko eta Canidae familiako ugaztun haragijale bat da.

## Erreferentziak

* ↑ (Ingelesez)Mammals - full taxonomy and Red List status Ugaztun guztien egoera 2008an

## Kanpo estekak

* Otocyon megalotis espeziearen deskribapena Mammal species of the world webgunean
* Datuak: Q200400
* Multimedia: Otocyon megalotis / Q200400
* Espezieak: Otocyon megalotis
# Oligoryzomys rupestris

Oligoryzomys rupestris Oligoryzomys generoko animalia da. Karraskarien barruko Cricetidae familian sailkatuta dago.

## Ikus, gainera

* Oligoryzomys
* Cricetidae

## Kanpo estekak

* Datuak: Q2319334
* Espezieak: Oligoryzomys rupestris
# Oligoryzomys pachecoi

Oligoryzomys pachecoi Oligoryzomys generoko animalia da. Karraskarien barruko Cricetidae familian sailkatuta dago.

## Ikus, gainera

* Oligoryzomys
* Cricetidae

## Kanpo estekak

* Datuak: Q58841089
* Espezieak: Oligoryzomys pachecoi
# Oligoryzomys moojeni

Oligoryzomys moojeni Oligoryzomys generoko animalia da. Karraskarien barruko Cricetidae familian sailkatuta dago.

## Ikus, gainera

* Oligoryzomys
* Cricetidae

## Kanpo estekak

* Datuak: Q2161962
* Espezieak: Oligoryzomys moojeni
# Ophiclinus

Ophiclinus Clinidae familiako arrain genero bat da.

## Espezieak

* Ophiclinus antarcticus Castelnau, 1872
* Ophiclinus brevipinnis A. George & V. G. Springer, 1980
* Ophiclinus gabrieli Waite, 1906
* Ophiclinus gracilis Waite, 1906
* Ophiclinus ningulus A. George & V. G. Springer, 1980
* Ophiclinus pectoralis A. George & V. G. Springer, 1980

## Kanpo estekak

* Datuak: Q2911091
# Omoadiphas

Omoadiphas Dipsadidae familiako narrasti genero bat da. Hondurasen bizi dira.

## Espezieak

* Omoadiphas aurula Köhler, Wilson & Mccranie, 2001
* Omoadiphas cannula Mccranie & Cruz-Díaz, 2010
* Omoadiphas texiguatensis Mccranie & Castaneda, 2004

## Kanpo estekak

* Datuak: Q2889073
* Espezieak: Omoadiphas
# Omnia vincit Amor

Maitasunak dena gainditzen du esaldia (latinez : Omnia vincit Amor, edo batzuetan Amor vincit omnia ) Virgilioren Bukolikoak obraren X. Eglogako 69. bertsoari egiten dio erreferentzia: "Maitasunak guztia gainditzen du; maitasunaren aurrean amore eman dezagun"; (omnia vincit Amor; et nos cedamus Amori).
Artean eta literaturan oihartzun handiko topikoa izan da.

## Erreferentziak

* ↑ «Eclogae vel bucolica/Ecloga X - Wikisource» la.wikisource.org (Noiz kontsultatua: 2020-03-29).
* ↑ (Gaztelaniaz) Germán Santana Henríquez, Eugenio Padorno,. «"Omnia vincit amor": consideraciones sobre el amor en la literatura universal. datos.bne.es» datos.bne.es (Noiz kontsultatua: 2020-03-29).
* ↑ «Omnia vincit Amor - Entre Clásicos y Modernos I.» sites.google.com (Noiz kontsultatua: 2020-03-29).
* Datuak: Q1141684
* Multimedia: Omnia vincit amor / Q1141684
# Omnibus (argipena)

Omnibus hitza latinetik dator eta denontzat esan nhai du. Zenbait erabilera ditu:
* omnibus, antzinean garraio publikorako ibilgailuak izendatzeko hitza (hortik datoz bus eta autobus hitzak, besteak beste);
* omnibus trena, bere ibilbidean geltoki guztietan gelditzen den trena;
* omnibus inkesta, gai askori buruz galdetzen duen inkesta, enpresa batzuk agindutakoa eta abantaila moduan kostuak murriztea duena.
# Omo ibaia

Omo ibaia Etiopian 760 km-ko luzerako ibaia da, Turkana aintzirako ibai delta zabal batera isurtzen dena, Kenyako mugan ia. Iturburua Addis Abebatik hego-mendebaldean du eta Etiopiako goi-ordokian zehar ibilbide bihurria egiten du. Etiopiako arrorik handiena da, Nilo Urdinaren arroaren ondoren. Ibilgua herrialde horren mugen barruan dago erabat. Drainatze arro endorreiko baten korronte nagusia da, Turkana arroarena.

## Erreferentziak

* ↑ Central Statistical Agency. Climate, 2012 National Statistics (Abstract). .
* ↑ Statistical Abstract of Ethiopia for 1967/68 [Resumen estadístico de Etiopía para 1967/68].

## Kanpo estekak

* Africamuseum.
* Omoko parke nazionala.
* Omoko tribu afrikarrak.
* Afrikako Baliabideen Lantaldea Gibe presa III Omo ibaia.
* Walking With The Mursi abentura/bidaia dokumentala da, lau kontinenteetan barrena, David Willing-ek Etiopiako Omo Haran urrunean zehar 500 km egiten dituen bitartean, Mursi tribu liluragarriak bizi direnean.
* Datuak: Q273456
* Multimedia: Omo River / Q273456
# Omoa

Omoa Hondurasko Cortés departamenduko udalerri bat da. 382 km²ko azalera du eta 2013ko datuen arabera 40286 biztanle zituen.

## Leku interesgarriak

* San Fernando gotorlekua, 1775eko espainiar gotorleku koloniala.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q520386
* Multimedia: Omoa / Q520386
# Oreka Tx

Oreka Tx txalaparta taldea da, 1997an Harkaitz Martínez eta Igor Otxoa musikariek sortutakoa. Urte horretan Kepa Junkeraren bandan sartu ziren eta ordutik eszenatokia artista ugariekin partekatu dute, beste batzuen artean; Carlos Nuñez, La Bottine Souriante, Aziza Brahim, Taraf de Haidouks, Dulce Pontes, Phil Cunningham, Manu Dibango edo Pat Metheny adibidez. 2006ean Oreka TXek Nömadak TX egitasmo zabala aurkezten du.
Honen barne 20 jaialditan saritutako filma dokumentala, disko bat eta bi zuzeneko daude: Karpa Nömada eta Nömadak TX Zuzenean. Azken hau munduan zehar eskaini dute World Music-eko jaialdi nagusienetan.
Ordutik hainbat egitasmo garatu dituzte, haien izaera berritzaile eta uztartzailea medio. Horien artean dantza, musika eta kantua batzen dituen bi ikuskizun azpimarratuko ditugu: euskal kultura tradizionala gaurkotua agertzen digun Hostoak eta herri kirolen inguruko ikuspegi artistiko bat eskaintzen duen Herritmo.
SILEX haien azken diskoa azken urteetan sortutako kantak batzen ditu eta harriaren sonoritatea du ardatz. Kalakan hirukotea, Alos Quartet soka laukotea eta We Are Standard taldearen kolaborazioak aurki daitezke bertan eta euskarazko disko onenaren saria jaso du UFIren Musika Independentearen Sarietan.

## Diskografia

* Quercus Endorphina (Elkar, 2001).
* Nomadak Tx (Txalapart DVD, 2006).
* Silex (Txalapart, 2013).
* Koklea (Txalapart, 2019).

## Taldekideak

2013an kaleratutako "Silex" laneko partaideak:
* Harkaitz Martinez de San Vicente eta Mikel Ugarte - harrizko txalaparta, egurrezko txalaparta, pitak, tututofonoa, kanaberak, tokoia
* Mixel Ducau - alboka, albokotea, saxofoia, klarinetea
* Iñigo Egia - tabla indiarra, kajoia, kalabazak, bendhirra, tara, platerak, bodhrama, hang-a
* Juanjo Otxandorena - bouzoukia, baxua

## Erreferentziak

* ↑ «Oreka TX taldeak laugarren diskoa, ‘Koklea’, kaleratu du» naiz: 2019-11-28 (Noiz kontsultatua: 2021-04-12).

## Ikus, gainera

* Euskal Musika tradizionala
* Folk musika

## Kanpo estekak

* (Gaztelaniaz)(Ingelesez)Oreka tx taldearen webgune ez ofiziala
* "Nomadak Tx" dokumentalaren webgunea
* Harkaitz Martinez de San Vicente eta Igor Otxoa: "Musika hizkuntza unibertsala dela gezur hutsa da"
* Datuak: Q12265236
# Oreka mekaniko

Oreka mekanikoa elkarren aurka ari diren bi gauza edo gehiagoren arteko indar-berdintasuna da; horrelako indarren eraginpean dagoen gauzaren egoera. Oreka mekanikoa da egoera egonkor bat, bi baldintza hauetako bat betetzen duena:
* sistema bat oreka mekanikoan dago sistemako partikula bakoitzaren gainean eragiten duten indarren eta momentuen batura zero denean.
* sistema bat oreka mekanikoan dago baldin eta espazioan duen posizioa energia potentzialaren gradientea zero den puntu bat bada.
Mekanikaren legeen ondorioa da orekan dagoen partikula batek ez duela azeleraziorik, ez linealik ezta biraketazkorik, jasaten, baina gerta daitekeela abiadura uniformean higitzea edo abiadura angeluar uniformean biratzea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q716915
* Multimedia: Statics / Q716915
# Oreka taidunaren teoria

Oreka taiduna —zenbaitetan oreka puntuatua edo oreka etenduna ere deitua— Stephen Jay Gould eta Niles Eldredge paleontologoek 1972an proposatutako eboluzioaren arloko teoria bat da.
Oreka taidunaren teoriaren zehaztasunak, espeziek eboluzionatzeko ematen duten denborarekin zerikusia du. Eldredge eta Goulden arabera, espezie baten existentziaren denbora gehienean, hau, egonkor edo oso aldaketa txikiekin mantenduko litzateke (estasi aroak), espeziatze prozesuan aldaketa ebolutiboak metatuz (espezie berri baten eraketa), geologiari dagokionez, iraultza genetiko laburra izango litzatekeena. Ez da aldaketa ebolutiboaren pixkanakako izaera eztabaidatzen baizik eta bere erritmoaren uniformetasuna ukatzen dela. Teoria sintetikoaren eta oreka taidunaren teoriaren arteko ezberdintasunak, ez dira soilik eboluzioaren denborara mugatzen (azkarra edo motela), baizik eta baita, hau gertatzen den modura ere. Honela, neodarwinistek, eboluzioa, denboran, patroi lineal edo filogenetiko baten arabera garatzen dela defendatzen dute, oreka taidunaren aldekoek, mosaikozko eboluzio bat defendatzen duten bitartean, hau da, adartua. Neodarwinisten ideia, espezie batetik besterako oinordekotza lineala da. Oreka taidunaren aldekoentzat, berriz, antzinako espezie batek, oinordeko espezie ugari ematen ditu, eta hauek, aldi berean, iraungi edo adartzen jarraitzen dute.
Erregistro fosilean, sarri ikusten da espezieak, denbora batez egonkor mantentzen direla, ondoren, iraungi edo ia bat-batean eraldatzeko. Gradualismoak azaltzen du hau, erregistro geologikoaren perfekzio ezagatik, oreka etendunaren teoriaren arabera, gertaera hau, espezieek eboluzionatzen duten moduaren ondorio zuzen bat izango litzatekeen bitartean, ia ezinezko bihurtuz trantsizio formen fosilizazioa. Ezinezkotasun hori gorantz doa, teoriak dioenez, espeziazioa, batez ere, krisi egoeratan gertatzen bada, sakabanaketa mugatuko eta ale gutxiko biztanlerietan.

## Kanpo estekak

* Datuak: Q582558
* Multimedia: Punctuated equilibrium / Q582558
# Orellana de la Sierra

Orellana de la Sierra Badajozko udalerria da, Vegas Altas eskualdean dagoena.
2009ko urtarrilaren 1eko erroldaren arabera 311 biztanle zituen.

## Ikus, gainera

* Badajozko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1615456
* Multimedia: Orellana de la Sierra / Q1615456
# Oreka orokorraren teoria

Oreka orokorraren teoria mikroekonomiaren adar bat da. Ekoizpenaren, kontsumoaren eta prezioen eraketaren jarreraren azalpen global bat ematen saiatzen da.
Merkatu sistema batean, ondasun guztien prezio eta ekoizpena, diruaren eta interesaren prezioa barneratuta, erlazionatuta daude. Ondasun baten prezioan aldaketa ematen bada, adibidez ogian, honek beste prezio batean eragina izango du (adibidez, okinen soldatak). Ogiaren zaporea ogia egiten duenaren menpe badago, ogiaren eskaria okinen soldaten aldaketengatik kaltetua izan daiteke. Teorian, ondasun baten oreka prezioa kalkulatzeak eskuragarri dauden ondasun ezberdinak kontutan hartzen dituen analisi bat eskatzen du.

## Erreferentziak

* ↑ Arrow, K. J. & Hahn, F. H. (1971). General Competitive Analysis. San Francisco: Holden-Day.

## Kanpo estekak

* Datuak: Q282640
# Orel udalerria, Wayne konderria (Illinois)

Orel udalerria Ameriketako Estatu Batuetako Illinois estatuko udalerri bat da, Wayne konderrian. Azken zentsuaren arabera 1.325 biztanle zituen, 47.2 milia karratu (122 km$^2$) eremuan.

## Ekonomia

2020ko zentsuaren arabera, Orel udalerrian 568 etxebizitza zeuden. Per capita diru-sarrerak 23.803 estatubatuar dolar ziren.

## Kanpo estekak

* Datuak: Q7101520
# Orizingo jauregia

Orizingo Armagintzako Kaporalgo jauregia Orbaibar ibarreko Oloritz udalerriko Orizin lekuan Erdi Aroko jauregi bat da.

## Eraikina

Armagintzako Kaporalgo gisa agertzen da Nafarroako Erresumako nomina ofizialean. 1559an Martin Ximenezena zen, eta 1627an Martin Armendaritz eta Maria Remiretz Amatriainena. 1645ean Juan Armendaritz agertzen da jabe gisa, bere semearekin eta izen bereko oinordekoarekin batera. Dionisio Iriarte eskribauaren testigantzaren arabera, 1712an Luis Donamariarena zen. 1723ko Kontuen Ganberaren zerrendan Martin Sebastian Donamaria ageri da jabe gisa. 1744an, Juan Markos Donamariak errebate eskatu zuen, eta 1783an, bere alaba Josefak, garai hartan alarguna zenak.

## Erreferentziak

* Nafarroako Entziklopedia Handia | ORIZIN. (Noiz kontsultatua: 2022-02-01).

## Ikus gainera

* Orizin
* Oloritz
* Orbaibar
* Erdialdea

## Kanpo estekak

* Datuak: Q112675431
# Orizona

Orizona Brasilgo udalerri bat da, Goiás estatuan kokatua. 16.399 biztanle ditu 1.972,884 km²ko eremuan.

## Ikus, gainera

* Goiás

## Kanpo estekak

* Datuak: Q519154
* Multimedia: Orizona / Q519154
# Oriñóngo hondartza

Oriñóngo hondartza (gaztelaniaz: playa de Oriñón) Castro Urdialesko izen bereko auzoan kokatuta dago, Kantabrian.
Agüera ibaiaren bokaleak Oriñóngo itsasadarraren amairen kokaturik, bi haitzen artean dago. Itsasgora eta itsasbehera arteko luzera oso handia da, batzuetan 500 metrokoa ere.

## Kanpo estekak

* Datuak: Q6078915
# Orizki

Orizki Nafarroako Etxalar udalerriko auzoa da (Bortziriak). 85 biztanle ditu. Euskara, iparraldeko goi-nafarrera; euskaldunak, % 100.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12265264
# Orizânia

Orizânia Brasilgo udalerri bat da, Minas Gerais estatuan kokatua. 8.437 biztanle ditu 121,8 km²ko eremuan.

## Ikus, gainera

* Minas Gerais

## Kanpo estekak

* Datuak: Q595373
* Multimedia: Orizânia / Q595373
# Oriñóngo itsasadarra

Oriñóngo itsasadarra (gaztelaniaz: Ría de Oriñón) edo Guriezoko itsasadarra (gaztelaniaz: Ría de Guriezo) Agüera ibaiak itsasoratzean sortutakoa da, Castro Urdiales eta Guriezo artekoa. 75,3 hektareako azalera eta 7,8 kilometroko ibilbidea du eta A-8k zeharkatzen du.
Padurazko gunea da, Spartina eta Halimione generoko landareak dituena. Erdi Aroan itsasadarrak Laredo eta Castro Urdiales arteko muga ezarri zuen, lehenengokoa izanik.

## Erreferentziak

* ↑ Lavandero Pérez, Julio. (2008). Orinoco-Oriñón: los dorados. Universidad Católica Andrés ISBN 978-980-244-532-5..
* ↑ Fortea Pérez, José Ignacio. (2002). Transiciones: Castro Urdiales y las Cuatro Villas de la Costa de la Mar en la historia. Kantabriako Unibertsitatea, 51-53 or. ISBN 978-84-8102-297-1..

## Kanpo estekak

* Datuak: Q6114698
* Multimedia: Ría de Oriñón / Q6114698
# Oriñón

Oriñón Castro Urdialesko herria da, Kantabrian. Espainiako Estatistika Institutuaren arabera, 2008an 175 biztanle zituen.
Agüera ibaiaren bokaleak Oriñóngo itsasadarra sortzen du, Oriñóngo hondartzan amaiera duena.

## Kanpo estekak

* Datuak: Q6052995
* Multimedia: Oriñón / Q6052995
# Oshae Jones

Oshae Lanae Jones, (Toledo (Ohio), AEB, 1998ko urtarrilaren 3a), Welter kategorian aritzen den boxeolari estatubatuarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen (Lovlina Borgohain indiarrarekin partekatua) Welter kategorian, AEBren izenean; Tokion, Busenaz Sürmeneli turkiarraren (urrezko domina) eta Gu Hong txinatarraren (zilarrezko domina) atzetik sailkatu zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Emakumezkoa, Welter kategoria. |

## Erreferentziak

* ↑ «Oshae Jones» olympedia.org (Ingelesez)
* ↑ "Oshae Jones" olympics.com (Gaztelaniaz)

## Kanpo estekak

* Datuak: Q107624390
# Oshikoto (eskualdea)

Oshikoto Namibiako hamalau eskualdeetako bat da. Omuthiya da bere hiriburua.
Eskualdearen iparraldea nekazaritzakoa da; hegoaldeko jarduera ekonomiko nagusia, berriz, abereak haztea eta meatzaritza dira. Bi eremuek lotura kultural eta historiko garrantzitsuak dituzte, eta ndonga herriak Tsumeben kobrea atera zuen antzinatik eraztunak eta tresnak egiteko. Mehangu (cenchrus americanus) da iparraldeko labore nagusia, eta abere-hazkuntza, berriz, Mangetti eta Tsumeb barrutian. Tsumebeko meategiak ustiapen-aldi mugatua badu ere, industriekin eta laguntza-zerbitzuekin batera eskualdeko eremu komunalak suspertu ditzake.

## Erreferentziak

* ↑ (Alemanez) citypopulation.de

## Kanpo estekak

* Datuak: Q876512
* Multimedia: Oshikoto / Q876512
# Oshkosh (Nebraska)

Oshkosh Nebraskako hiri bat da. Garden konderrian kokatua dago. 2010ean 884 biztanle zituen, 1,73 kilometro koadrotan banatuta.

## Ikus, gainera

* Garden konderria

## Kanpo estekak

* Datuak: Q965063
* Multimedia: Oshkosh, Nebraska / Q965063
# Oshana (eskualdea)

Oshana Namibiako hamalau eskualdeetako bat da. Oshakati da bere hiriburua.
Oshana izen egokia da eskualde honetarako, eremuko paisaiaren ezaugarririk nabarmenena deskribatzen duelako, hau da, urtaroen arabera urpean geratzen diren sakonune txikiak, tokiko sistema agro-ekologikoa seinalatzen dutenak. Euri-garaian komunikazioak zailtzen badira ere, oshanetan ugaltzen diren arrainek elikadura-proteinen iturri garrantzitsua ematen dute.
Oshakati-Ongwediva-Ondangwa metropoliak hazkunde dramatikoa izan du azken urteetan, eta merkataritzarako eta industria-potentzialerako gune garrantzitsua da. Oro har, Windoek ondoren Namibiako bigarren kontzentrazio demografiko handiena osatzen du, baina oraindik ez du oinarrizko azpiegiturarik, ez eta tamaina horretako hiriguneetan aurkitu ohi diren zerbitzu eta instalazio gehienak ere. Iparraldeko Namibiako negozio gehienak hemen daude, eta enplegu kopuru esanguratsua ematen dute. Hala ere, urbanizazioak aurrera jarraitzen du eta desokupazioa areagotu egin da Hegoafrikako Indar Armatuak erretiratu zirenetik. Nekazaritzakoak ez diren lan-aukerak sortzeak, beraz, premiazko arreta jaso beharko du.

## Erreferentziak

* ↑ (Alemanez) citypopulation.de

## Kanpo estekak

* Datuak: Q534528
* Multimedia: Oshana / Q534528
# Oshima penintsula

Oshima penintsula (japonieraz: 渡島 半島, Oshima-hantō) , Japoniako Hokkaido uhartearen hegoaldean dagoen penintsula ezaguna da. Hakodate da penintsulako hiri handiena.

## Geografia

Hokkaidoren hegoaldeko zatia hartzen duen penintsula da eta Tsugaruko itsasarteak banatzen du Honshu uhartetik. Penintsulak bi adar ditu bukaeran, mendebaldekoa Matsumae da eta ekialdekoa Kameda.
Lurraldea ez da laua eta hainbat sumendi ditu. Ōnuma Parke Kuasi-Nazionala ere bertan dago.

## Banaketa administratiboa

Penintsula bi suprefeturatan banatzen da, mendebaldeko kostaldea Oshima suprefeturari dagokio eta Hakodate da hiri nagusia, ekialdea aldiz Hiyama suprefeturarena da eta Setana da hiri handiena.
Hakodate da penintsulako hiri erreferentea, 270.000 biztanlerekin Hokkaido guztiko hirugarren hiria baita, garai batean uharteko hiriburu ere izan zen. Gainontzeko herri gehienak herrixka arrantzale txikiak dira.

## Iruditegia

* Ōnuma Parke Kuasi-Nazionala.
* Hakodateko kaia.
* Tsugaruko itsasartea.
* Matsumaeko gaztelua.

## Kanpo estekak

* Datuak: Q1370712
* Multimedia: Oshima Peninsula / Q1370712
# Oshivambo

Oshivambo bantu hizkuntzetako bat da, Namibian eta Angolako hegoaldean hitz egiten da. Namibiako biztanleriaren erdiak oshivamboz egiten du, batez ere ovamboek.
Hauek, herri batua baino, talde etnolinguistiko osatzen dute, honako tribuek osatua:
| Eskualdea | Tribua | Dialektoa | Kokapena |
| O-ndonga | Aa-ndonga | Oshi-ndonga | Hegoaldeko Ovamboland |
| Uu-kwambi | Aa-kwambi | Oshi-kwambi | Erdialdeko Ovamboland |
| O-ngadjera | Aa-ngandjera | Oshi-ngandjera | Erdialdeko Ovamboland |
| Uu-kwaluudhi | Aa-kwaluudhi | Oshi-kwaluudhi | Mendebaldeko Ovamboland |
| O-mbalanhu | Aa-mbalanhu | Oshi-mbalanhu | Mendebaldeko Ovamboland |
| Uu-kolonkadhi | Aa-kolonkadhi | Oshi-kolonkadhi | Mendebaldeko Ovamboland |
| Ou-kwanyama | Ova-kwanyama | Oshi-kwanyama | Ipar eta ekialdeko Ovamboland, Angola |
| E-unda | Ova-unda | Oshi-unda | Mendebaldeko Ovamboland, Epalela inguruan |
| O-mbadja | Ova-mbadja | Oshi-mbadja | Hegoaldeko Angola, Shangalala eskualdea |

## Erreferentziak

* ↑ «Estilo Liburua: Namibia» Berria.
* ↑ New African Frontiers. .
* ↑ Toivo Emil Tirronen: Ndonga-English Dictionary. Oshinyanyangidho shongeleki ELCIN. Oniipa, 1986.

## Kanpo estekak

* Datuak: Q36489
* Multimedia: Ovambo language / Q36489
# Oshika penintsula

Oshika Penintsula (japonieraz: 牡鹿半島, Oshika-hantō, batzuetan "Ojika" ahoskatua) Ozeano Barean hego-ekialderantz sartzen den penintsula bat da. Miyagi Prefekturan dago, Honshū uhartean, Japoniako uharte nagusia.
Penintsulak bisita asko ditu bertatik iritsi daitekeelako Kinkasan uharte sakratura. Ayukawa eta Onagawatik iris daiteke ferrya erabilita.

## Kanpo estekak

* Datuak: Q1467973
* Multimedia: Oshika Peninsula / Q1467973
# Oshima suprefetura

Oshima suprefetura (japonieraz: 渡島総合振興局, Oshima-sōgō-shinkō-kyoku) Hokkaidoko suprefetura bat da eta Hokkaidoko hirugarren hiri handiena du hiriburu, Hakodate hain zuzen ere. 2009ko erroldaren arabera 449.371 biztanle ditu.

## Geografia

Oshima penintsularen ekialdeko kostaldea hartzen du, mendebaldean Hiyama suprefetura dago. Aintzinako Oshima probintziaren lurraldea osatzen dute biek. Ōnuma Parke Kuasi-Nazionala dago bertan.

## Banaketa administratiboa
### Hiriak:

* Hakodate (hiriburua, 277.056 biztanle)
* Hokuto (48.009 bizt.)

### Herriak:

| Futami barrutia: Yakumo Kameda barrutia: Nanae Kamiiso barrutia: Shiriushi Kayabe barrutia: Mori Shikabe | Matsumae barrutia: Fukushima Matsumae Yamakoshi barrutia: Oshamambe |

## Iruditegia

* Hakodate.
* Goryōkaku gotorlekua (Hakodate).
* Hakodate.
* Komagatake mendia (Ōnuma Parke Kuasi-Nazionala).
* Ōnuma Parke Kuasi-Nazionala.
* Yokotsu mendia (Hokuto).
* Matsumaeko gaztelua.
* Tsugaruko itsasartea.

## Kanpo estekak

* (Japonieraz) Webgune ofiziala
* Datuak: Q2226825
* Multimedia: Oshima subprefecture / Q2226825
# Osha

Osha, George R. R. Martin idazlearen A Song of Ice and Fire eleberri saileko eta Game of Thrones telesaileko pertsonaia bat da, azken horretan Natalia Tena aktoreak antzeztu zuen.
Harresiaz haratago bizi zen basatia da, Gaueko Zaindariek preso hartu eta Winterfallera eramana, han Stark etxearen zerbitzuan jarri eta Bran Stark konfidantzazko laguntzailea bihurtuko da.